يمكن من اربع سنين طلعت من سوريا كنت فعليا صغيرة بدأت رحلتي مع الحياة بتجارب فاشلة زعل فقدان عالم عزيزة كتير كموت او غربة فقدان أب بسبب الحرب والطائفية والكره خال بسبب كلمة حق تعرضت لكتير قصص يمكن صعب إني شاركا الاكتئاب تمكن مني بكتير أيام وحالات حاربت طبعا ما كفيت دراسة صرت بتركيا مع أهلي وطبعا عشت ايام حلوة شفت عالم تاني وكل يوم كنت اكتشف شقد العالم قاسي وصعب وتوفت أمي كمان بسبب اللجوء لانك بالنهاية ولا حدا وقت ما بيكون عندك وطن لحد هالأيام الاكتئاب صديق ما بيفارقني بس في شي ساعدني أنقذني رغم كل الانكسارات الي مرقت فيها قلمي ودفتري الصغير صرت ارسم كل مشاعري فعليا ارسم مشاعري وكلماتي صرت وقت اشتاق ارسم وقت حب ارسم وقت اتمنى اختفي ارسم وفكرة اإني اكتب مشاعري ولحظاتي شي كنت اتفادا اعملو خوفا إني اضعف قدام مسئوليات محطوطة قدامي بس شعور مريح إني اكتب وارسم وحول اي وجع لشيء جميل